Alaquàs posa a la venda les entrades per al I Certamen Nacional de Teatre ESCENALAQUAS
20/06/2013

# Alaquàs posa a la venda les entrades per al I Certamen Nacional de Teatre ESCENALAQUAS

*   20/06/2013
*   [Imprimir](#)
*   Compartir
*    https://www.alaquas.org/documento.asp?id\_do=13870

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13870%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20posa%20a%20la%20venda%20les%20entrades%20per%20al%20I%20Certamen%20Nacional%20de%20Teatre%20ESCENALAQUAS)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13870/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13870/20062013entrades_escenalaquas_Form_4.jpg)](https://www.alaquas.org/ficheros/documentos/2013/2/13870/20062013entrades_escenalaquas_Form_10.jpg "<a href='https://www.alaquas.org/ficheros/documentos/2013/2/13870/20062013entrades_escenalaquas_Form_10.jpg' target=_blank><i class='fa fa-external-link' aria-hidden='true'></i>.Alaquàs posa a la venda les entrades per al I Certamen Nacional de Teatre ESCENALAQUAS</a>")

Les entrades poden adquirir-se al Castell d'Alaquàs de dilluns a divendres de 12 a 13 hores i de 18 a 20 hores

Alaquàs ha posat a la venda les entrades per al I Certamen Nacional de Teatre EscenAlaquàs organitzat per l'Ajuntament d'Alaquàs i Carabau Teatre. Una de les primeres en adquirir-les ha estat l'alcaldessa d'Alaquàs, Elvira García Campos, col·laboradora d'aquest certamen a través de la iniciativa de micromecenatge posada en marxa per finançar una part del festival a través d'aportacions voluntàries.

Les entrades poden adquirir-se a la biblioteca del Castell d'Alaquàs a partir del dilluns 24 de juny en el següent horari: de dilluns a divendres de 12 a 13 hores i de 18 a 20 hores.

El certamen es celebrarà els dies 4, 5, 6 i 7 de juliol al Castell d'Alaquàs. Aquesta és la primera vegada que Alaquàs acull un acte d'aquestes característiques que pretén convertir-se en un certamen de referència tant a nivell autonòmic com nacional que done la possibilitat de mostrar muntatges teatrals de qualitat artística notable però desconeguts per a la majoria. El Castell d'Alaquàs esdevé en aquest sentit lloc idoni per a aquestes representacions i per unir el nom d'Alaquàs a la difusió cultural i teatral.

Després d'una exhaustiva selecció duta a terme per Carabau Teatre, i a la que es van presentar un total de 61 companyies teatrals, el certamen presentarà en escena tres representacions. El festival s'iniciarà el dijous 4 de juliol amb la _Puta Enamorada_ a càrrec de Taules Teatro (Pinoso, Alicante). Les representacions continuaran el divendres 5 de juliol amb _Cri, Cri, Crack de_ Yampo Teatro (Murcia). El dissabte li arribarà el torn a l'obra _Melvin y sus Hermanas_ de Cuatro Gatos Teatro (Sevilla). El certamen es clausurarà el diumenge 7 de juliol amb el lliurament de premis i la representació de _Folie, Sueños de un psquiátri_co, a càrrec de Carabau Teatre. Totes les representacions es realitzaran a les 22:30 hores.

**ESCENALAQUAS** va sorgir fa ara quatre mesos amb vocació divulgadora per tal de combinar el desig de mostrar tendències actuals en el panorama teatral com la pretensió de connectar amb un públic majoritari i popular. Dirigit a grups de teatre emergents, tant amateurs com professionals, la companyia Carabau Teatre va encetar una campanya de promoció del certamen que va a aconseguir un gran èxit de convocatòria i a la que es van presentar destacades companyies de tot el país.

**CARABAU TEATRE** va nàixer l'any 2007 amb l'objectiu de produir i distribuir espectacles teatrals a nivell nacional. Des d'aleshores, la companyia ha participat en nombrosos certàmens nacionals i internacionals de teatre i ha collit nombrosos premis destacats. Està formada per actors i actrius amb anys d'experiència en el món del teatre i formats en escoles valencians de gran renom.